Christine
        
         (dansk prinsesse)
Store norske leksikon,Historie,Norsk og nordisk historie,Norges historie,Norges historie fra 1300 til 1660
Christine var en dansk prinsesse, som gjennom ekteskap ble hertuginne av Milano og regent i Lothringen (nå Lorraine). Hun var yngste datter av Christian 2 og Elisabeth.
Etter morens død i 1526 ble Christine oppdratt i Nederland og ektet i 1534 hertug Frans 2 av Milano, som døde året etter. Etter at atskillige andre ekteskapsplaner var oppgitt, ektet hun i 1541 Frans 1 av Lothringen, som døde i 1545. Christine styrte deretter i noen år Lothringen for sin sønn.Under den nordiske sjuårskrigen (1563–1570) tumlet hun med planer om å få Danmark-Norge delt mellom Sverige og Lothringen. Les mer i Store norske leksikon Danmarks historie Lorraine